దక్షిణ భారతదేశము
దక్షిణ భారతదేశంలో దాదాపు 50% ప్రజలు వ్యవసాయం ప్రధాన వృత్తిగా కలిగి ఉన్నారు. భారతదేశం లోని ఇతర ప్రాంతాల వ్యవసాయదారుల మాదిరిగా ఇక్కడి రైతులు కూడా ప్రధానంగా నీటి కొరకు వర్షపాతం ముఖ్యంగా ఋతుపవనాల మీదనే ఆధార పడతారు. వరి, వేరుశనగ, చెరకు, పత్తి, రాగి, మిరియాలు, పప్పుదినుసులైన మినుములు, కందులు, శనగలు మొదలగునవి ఇక్కడ పండే కొన్ని ముఖ్యమైన పంటలు. ఇంకా కాఫీ, తేయాకు, వెనీలా, రబ్బారు మొదలైన పంటలను కొండ ప్రాంతాలలో పెంచుతారు. కోస్తా ప్రాంతాలలో కొబ్బరి తోటలు విస్తారంగా పెరుగుతాయి. వరి పంట పండించడంలో ఆంధ్ర ప్రదేశ్ భారతదేశం లోనే మొదటి స్థానంలో ఉంది.. భారతదేశంలోని కాఫీ పంట సాగులో కర్ణాటక 70% శాతాన్ని ఆక్రమించింది. ఎడతెరిపిలేని కరువుల వలన ఉత్తర కర్ణాటక, రాయలసీమ, మరియు తెలంగాణా ప్రాంత రైతులు అప్పుల పాలై ఉన్న ఆస్తులు అమ్ముకుని, చివరికి కొద్ది మంది ఆత్మ హత్యలు కూడా చేసుకున్నారు. ఇక్కడ వేసవి కాలంలో నీటి ఎద్దడి కూడా ఎక్కువే.
భారతదేశ ఆర్ధిక వ్యవస్థ
1969లో ప్రధాన మంత్రి అయిన ఇందిరా గాంధీ 14 బ్యాంకులను, తరువాత మళ్ళా 1980లో ఇంకో ఆరు బ్యాంకులను జాతీయకరణ చేసారు మరియు బ్యాంకులు తమ సాంఘిక మరియు అభివృద్ధి లక్షాలను చేరుకోటానికి నికర లాభాలలో 40% వాటాను ముఖ్య రంగాలైన వ్యవసాయం, చిన్న తరహా పరిశ్రమలు, చిల్లర వర్తకం, చిన్న వ్యాపారాలు, మొదలైన వాటికి అందించడం తప్పనిసరి చేసింది.అప్పటి నుండి బ్యాంకుల శాఖలు పెరిగాయి, 1969లో 10,210 నుండి 2003లో 98,910కి పెరిగాయి మరియు అదే సమయంలో ఒక శాఖ పరిధిలోకి వచ్చే జనాభా సంఖ్య 63,800 నుండి 15,000కి తగ్గింది.1951 నుండి 1971 మధ్యలో 7 రెట్లు ఉన్న జమలతో పోలిస్తే 1971 నుండి 1991 వరకు మొత్తం జమలు 32.6రెట్లు పెరిగాయి.1969 లో ఉన్న మొత్తం 1,860 లేదా 22% గ్రామీణ శాఖలు 32,270 లేదా 48%కి పెరిగినప్పటికీ 5లక్షలలో కేవలం 32,270 గ్రామాలు మాత్రమే ఒక అనుబంధ బ్యాంకు పరిధిలోకి వచ్చాయి.